NaiveNeuron/SloPal huggingface dataset:
Blaha, Ľuboš, poslanec NR SR (2016-04-21):
Ďakujem pekne. Pán poslanec, podľa Ústavy Slovenskej republiky sa Slovensko neviaže na žiadnu ideológiu ani na žiadne náboženstvo, trošku ste sa pozabudli. My nie sme farskou republikou, chvalabohu. A napriek tomu, že plne rešpektujem vašu vieru aj vaše konzervatívne presvedčenie, a napriek tomu, že ja som úplne iný, ako ste stačili si všimnúť, tak napriek tomu sa môžme baviť o mnohých veciach, len nevnucujte svoj pohľad a nevnucujte jednu jedinú ideológiu Slovenskej republike. Pretože hovoriť o tom, že Slovensko má iba jednu identitu, kresťanskú? A nemá aj iné – humanistické, ateistické, aj tie liberálne, aj tie sociálne identity? To znamená, že ja v tejto krajine neexistujem? Keďže nie som kresťan? Musíme sa vzájomne vážiť, v tom s vami súhlasím, ale váš prejav nebol prejavom úcty. Váš prejav bol prejavom náboženského fundamentalizmu. A ja vám poviem, nie, problém nie je moslim, problém je fundamentalista. Ale fundamentalista môže byť nielen islamský, ale môže byť aj budhistický, môže byť aj hinduistický a môže byť aj kresťanský. A vy ste práve takýto fundamentalista, čiže vy máte mentálne ďaleko bližšie k moslimským fundamentalistom ako mnohí ľudia kresťania na Slovensku. To, že na Slovensku máme aj iné sviatky, ako ste spomínali vy, napríklad Slovenské národné povstanie, ktoré si, ku ktorému sa hlásime veľmi hrdo aj my marxisti, ateisti, pretože sme porazili fašizmus. Ten fašizmus, ktorý chcete dneska vniesť a legitimizovať tým, že sa stretávate a obhajujete fašistov v slovenskom parlamente. Nad týmto sa zamyslite ako kresťan! Neverím tomu, že toto by robil pápež František, neverím tomu. To je kresťan, ktorého si vážim. Ktorý hovorí aj o ekologických výzvach, o sociálnej nespravodlivosti vo svete. To je kresťan, ktorého si vážim, a vy ste kresťan, ktorý má ďaleko od takéhoto velikána. Vážim si tých, ktorí hovoria o teológii oslobodenia, vážim si mnohé kresťanské inšpirácie, ale nikdy si nebudem tak vážiť kresťanských fundamentalistov, ako ste vy.
Figeľ, Ján, podpredseda NR SR (2014-07-10):
To boli posledné slová v rozprave. Vyhlasujem všeobecnú rozpravu za skončenú. Pán navrhovateľ, nech sa páči, máte priestor na záverečné slovo.
Bugár, Béla, podpredseda NR SR (2019-09-11):
Pán poslanec Fecko ako jediný, nech sa páči, môžte reagovať. Prosím vás, zapnite mikrofón pánovi poslancovi Feckovi.
Zajačik, Vladimír, poslanec NR SR (2021-04-30):
Pán minister, ja som naozaj rád, že si tam, kde patríš. Si jeden, jeden, jediný človek, ktorý si dovolil pripomenúť životné prostredie už za bývalého režimu, a si ten človek, ktorý naozaj vie nielen to, čo má robiť na životnom prostredí, vie, ale vie pre to zohnať aj peniaze a vie pre to aj nadchnúť ľudí. Ďakujem ti za to, čo tam robíš a môžeš rátať s mojou podporou aj s podporou výboru pre životné prostredie. A ešte jednu maličkú poznámku, ja som síce Zajačik, ale ďakujem ti za ochranu vlka. Dík.
Janiš, Stanislav, poslanec NR SR (2011-12-02):
Ďakujem za slovo, pán predsedajúci. Kolegyne, kolegovia, dovoľte, aby som predložil v prvom čítaní spravodajskú informáciu k vládnemu návrhu zákona o energetike a doplnení niektorých zákonov, ktorý všetci majú pod tlačou 562. Návrh bol doručený poslancom Národnej rady v stanovenej lehote 15 dní pred schôdzou Národnej rady. Ja konštatujem, že uvedený návrh spĺňa po formálno-právnej náležitosti povinnosti uvedené v rokovacom poriadku. Zo znenia návrhu je zrejmý účel navrhovanej úpravy. Čo sa týka obsahu tohto zákona, jedná sa o kľúčový zákon v energetike. Je nový a reflektuje na tretí energetický balíček. My sme o tomto už s pánom ministrom na mojej komisii rozprávali. Niektoré veci si budeme musieť dojasniť, ale na to všetko je druhé čítanie, aby sme niektoré veci, ktoré treba, aby sme ich doladili. Vychádzajúc z oprávnení, ktoré pre mňa ako spravodajcu vyplývajú z § 73 zákona, odporúčam, aby sa Národná rada uzniesla na tom, že po rozprave odporučí uvedený návrh zákona prerokovať v druhom čítaní. Navrhujem Národnej rade, aby návrh zákona prerokoval ústavnoprávny výbor, výbor pre hospodárstvo, výstavbu a dopravu aj ako gestorsky výbor. A súčasne odporúčam, aby výbory predmetný návrh zákona prerokovali v druhom čítaní do 30 dní a v gestorskom výbore do 32 dní od prerokovania zákona v prvom čítaní. Pán predsedajúci, skončil som, môžete otvoriť rozpravu.
Danko, Andrej, podpredseda NR SR (2024-01-24):
Poslanec Pročko.
Blanár, Juraj, podpredseda NR SR (2021-04-01):
Faktická poznámka, poslanec Milan Mazurek.
Krajčír, Ľuboš, poslanec NR SR (2020-09-29):
Ďakujem pekne, kolegovia, za vaše faktické poznámky. Ja len v krátkosti ešte na také doplnenie. Naozaj sa... alebo môj taký pohľad na vec je, sa bavíme o ženách, ktoré rozhodujú sa zo sociálnych dôvodov, a tým ja chcem maximálne pomôcť. Ja nebudem zasahovať ani nie je mojou, mojím zámerom zasahovať ženám, ktoré sa rozhodli nemať dieťa z nejakého zdravotného dôvodu. Ďakujem.
Pellegrini, Peter, predseda NR SR (2023-12-15):
Pán poslanec Mikulec.
V. Tomanová, ministerka práce, sociálnych vecí a rodiny SR: (2008-11-25):
Vážený pán predsedajúci, vážené dámy poslankyne, vážení páni poslanci, dovoľte mi uviesť, že cieľom predkladaného vládneho návrhu zákona je zachovať garanciu štátu v oblasti pomoci v hmotnej núdzi, reagovať na zmeny v súvislosti s prijatím meny euro a zlepšiť sociálnu situáciu rodín s deťmi, ktoré plnia povinnú školskú dochádzku. V súlade s uvedeným sa v čl. I vládneho návrhu zákona navrhujú nasledujúce zmeny a doplnenia v oblasti pomoci v hmotnej núdzi: - Navrhuje sa vypustiť ustanovenie o prechode v pôsobnosti na obce v oblasti riešenia v hmotnej núdzi. Táto navrhovaná právna úprava predchádzala dohode so Združením miest a obcí Slovenska, nakoľko samospráva v súčasnosti nie je pripravená na prechod pôsobností po stránke finančnej, personálnej ani materiálno-technickej. - Ďalej vládny návrh zákona reaguje na prijatie meny euro v Slovenskej republike vo väzbe na prepočet súm, ako aj na zaokrúhľovanie súm v súlade so zákonom č. 659 o zavedení meny euro v Slovenskej republike a o zmene a doplnení niektorých zákonov. - Ďalej sa vládnym návrhom zákona navrhuje ustanoviť novú dávku pre deti z rodín v hmotnej núdzi, ktoré si plnia povinnú školskú dochádzku. Dávka nahrádza motivačný príspevok poskytovaný podľa výnosu Ministerstva práce, sociálnych vecí a rodiny Slovenskej republiky, ktorého poskytovanie v súčasnosti značne administratívne zaťažuje školy. Dávka je určená na podporu sociálnej inklúzie detí rodín s nízkymi príjmami. - Vládny návrh zákona reaguje aj na potrebu zmien v oblasti služieb zamestnanosti, a preto sa navrhujú zmeny a doplnenia zákona č. 5 o doplnení niektorých zákonov v znení neskorších predpisov, ktoré zásadným spôsobom nemenia vecnú stránku dotknutých ustanovení. Sú však potrebné z dôvodu jednoznačného spresnenia ich uplatňovania na účely aplikačnej praxe, a to najmä v rámci aktivačnej činnosti formou menších obecných služieb pre obec a formou dobrovoľníckej služby a v oblasti prípravy na pracovné uplatnenie občanov so zdravotným postihnutím a podpory ich zamestnávania. Všetky legislatívnotechnické zmeny, ktoré boli upravené v rámci sociálneho výboru, akceptujeme. Ďakujem za pozornosť.
Laššáková, Jana, podpredsedníčka NR SR (2014-10-16):
Otváram rozpravu v rámci tretieho čítania . Pýtam sa, či sa hlási niekto do rozpravy ústne. Nie je tomu tak. Vyhlasujem rozpravu za skončenú. Uvádzajte, pán spravodajca, hlasovanie.
Hrnčiar, Andrej, podpredseda NR SR (2016-11-29):
Prosím, prezentujme sa a hlasujme. (Hlasovanie.) Prítomných 140, za 59, proti 33, zdržalo sa 47, 1 nehlasoval. Návrh sme neschválili.
Zmajkovičová, Renáta, podpredsedníčka NR SR (2012-09-26):
Ďakujem. Teraz dávam slovo spravodajcovi, ktorého určil navrhnutý gestorský výbor, výbor pre kultúru a médiá, poslancovi Danielovi Krajcerovi.
Jurinová, Erika, podpredsedníčka NR SR (2015-12-11):
S reakciou pán poslanec Raši.
P. Paška, predseda NR SR: (2006-09-06):
Pán poslanec, ja vás ubezpečujem, že tu bude kľud aj naďalej, aj ďalšie štyri roky. Pán poslanec Kukan, viete, nedá mi, aby som nezareagoval, keď som sa pokúšal, áno, bola moja ambícia a verejne som ju oznámil, aby tento text bol prijatý na základe širokej politickej dohody naprieč celým politickým spektrom. Nuž ale nehnevajte sa, keď pán predseda Dzurinda, ktorý, mimochodom, tiež neviem, prečo pri tak dôležitej veci, ktorá ho tak veľmi vážne niekoľko dní iritovala počas obdobia, keď sme chceli dospieť k širokej politickej dohode, tu nie je, mi so svojím prirodzeným paternalizmom vysvetľoval, aký som neskúsený a aký som zbrklý, tak ja chcem nielen vám, ale aj všetkým občanom na Slovensku povedať, že som síce v politike krátko, ale nechcem sa dožiť stavu, keď si budem myslieť, že som jediný, ktorý má patent na rozum, a že som jediný, ktorý môže o hodnotách rozprávať, ale nie ich žiť a ctiť, a že som jediný, ktorý môže zneužívať mechanizmy, na ktoré som bol naučený, keď som náhodou disponoval mocou, aj potom, ako som o túto moc legitímnym, demokratickým spôsobom prišiel. (Potlesk.) A ešte jedna zmienka, vážny argument, ktorý zaznel aj zo stanoviska SDKÚ a ktorý používal pán poslanec Dzurinda, štátnopolitický záujem. Kde je ten štátnopolitický záujem, vážené dámy a páni z SDKÚ? Vy rozprávate o ohrození slovenskej štátnosti, o akýchsi symboloch. Neboli to náhodou vaši europoslanci, ktorí zneistili celé medzinárodné vzťahy tým, že žiadali monitorovať situáciu na Slovensku ešte predtým, kým sa čokoľvek stalo? (Potlesk.) A kde bol váš štátnopolitický záujem, dámy a páni z SDKÚ, keď bežala predvčerom diskusia o Slovensku, ktorá vážne dezinterpretáciou niektorých faktov ohrozovala našu štátnosť a legitimitu našej demokracie? Kde boli vaši poslanci? Viete, kde boli? Pán poslanec Gaľa rozprával o tom, ako si ctí britských pasažierov na londýnskych letiskách a ich správanie sa počas rizika bezpečnostného v Londýne. (Potlesk.) Ja sa, dámy a páni, ospravedlňujem za možno trošku emotívnejšie vystúpenie, vám, s ktorými som trávil na grémiách a na stretnutiach predsedov klubov čas práve preto, aby som sa pokúsil naplniť svoju ambíciu a dospieť k širokej politickej dohode na niečom, čo je úplne samozrejmé. Pozrite sa na ten text – legitimita vlády, štátnosť, suverenita, schopnosť riešiť problémy, vláda, ktorá reaguje. A na to, dúfam, nepotrebuje nič iné, len sa stačí pozrieť do novín, ktoré píšu o akčnosti polície a iných represívnych zložiek. Čo ešte treba viacej ako dôkaz toho, že Slovensko je a bude aj pod touto vládou demokratickou krajinou? (Potlesk.) A môžete vykladať a využívať svoje zahraničné vzťahy na čokoľvek. Ja z pozície predsedu Národnej rady urobím všetko pre to, aby sme pokračovali v rozvoji, tak ako je to napísané v texte, občianskej spoločnosti, ktorá si hodnoty ctí a žije podľa nich a nielen o nich rozpráva, aby vedela manipulovať s mocou, tak ako to robíte vy. Chcem všetkých triezvo uvažujúcich poslancov v tejto Národnej rade požiadať o podporu návrhu textu. Ďakujem pekne. (Potlesk.)
Blanár, Juraj, podpredseda NR SR (2023-02-02):
Prajem príjemné popoludnie. Vážení dočasne poverení páni ministri, páni poslanci, dovoľte, aby som v súlade so zákonom o rokovacom poriadku, podľa ktorého nasleduje teraz hodina otázok , ktorú týmto otváram. Poslanci písomne položili do večera do dvanástej hodiny 19 otázok na členov vlády a tri otázky na generálneho prokurátora. Na predsedu vlády nebola adresovaná ani jedna otázka. Overovatelia schôdze vyžrebovali ich poradie. Chcem upozorniť, že na otázky poslancov, ktorí nie sú prítomní v rokovacej sále, sa neodpovedá. Pani poslankyne, páni poslanci, dočasne poverený predseda vlády Eduard Heger sa písomne z rokovania o tomto bode programu ospravedlnil. Svojím zastupovaním však poveril dočasne povereného ministra pôdohospodárstva a rozvoja vidieka Samuela Vlčana, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán minister, máte slovo.
P. Hrušovský, predseda NR SR: (2003-11-06):
Prezentujme sa a hlasujme o návrhu pána... (Ruch v sále.) Páni poslanci, budeme pokračovať v rokovaní 18. schôdze Národnej rady prerokúvaním ďalšieho bodu programu, ktorým je druhé čítanie o vládnom návrhu zákona o financovaní základných škôl, stredných škôl a školských zariadení . Poprosím predsedov poslaneckých klubov, keby sa na päť minút zúčastnili stretnutia. Páni poslanci, predsedovia poslaneckých klubov. A poprosím teraz pána ministra, aby z poverenia vlády Slovenskej republiky uviedol a odôvodnil vládny návrh zákona, ktorý prerokúvame ako tlač 362. Spoločnú správu výborov máte ako tlač 362a. Nech sa páči, pán minister, máte slovo.
B. Bugár, podpredseda NR SR: (2003-12-03):
(Hlasovanie.) Prítomných 132 poslancov, za 67, proti 14, zdržalo sa 50  poslancov,  nehlasoval 1. Konštatujem, že druhý bod pána poslanca Drgonca bol schválený. (Potlesk.) Nech sa páči.
Laurenčík, Milan, poslanec NR SR (2018-11-29):
Ďakujem za slovo, pán predseda. Vážené kolegyne, kolegovia, chcel by som vám dať do pozornosti, že na Západnej terase Bratislavského hradu je medzinárodná výstava detských výtvarných prác s názvom Vianočná pohľadnica, ktorú organizuje Oravské kultúrne stredisko v zriaďovateľskej pôsobnosti Žilinského samosprávneho kraja. Všetci ste pozvaní. Prepáčte, že som zneužil procedurálny návrh na môj oznam.
Laššáková, Jana, podpredsedníčka NR SR (2015-06-23):
Pán minister, chcete reagovať? Môžete. (Reakcia ministra.) Nie. Nech sa páči, pán poslanec Hlina, máte slovo. Po vystúpení pána poslanca dám možnosť prihlásiť sa do rozpravy ústne. Nech sa páči.
Vaľová, Jana, poslankyňa NR SR (2017-03-23):
Vážený pán predsedajúci, vážené panie poslankyne, vážení páni poslanci, v rozprave k uvedenému návrhu vystúpili piati poslanci a boli podané 3 pozmeňujúce a doplňujúce návrhy. Keďže boli v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, pán predsedajúci, hlasovať o skrátení lehoty.
Pellegrini, Peter, predseda NR SR (2024-01-16):
Pán poslanec Valášek.
Heger, Eduard, poslanec NR SR (2017-10-10):
Uhm, ďakujem pekne. Janka, možno pre teba, my sa tu stále bavíme o poistencoch platených štátom. Čiže peniaze za nich, lebo... (Reakcia z pléna.) No neni to úplne to isté, lebo všetky tie poisťovne majú ešte iných poistencov, ktorých teda neni málo, a ony z toho fungujú. Len my hovoríme o tom, že keď máš poistencov platených štátom, tak za týchto prispieva štát a prispieva za nich inú čiastku, ako si prispievajú ľudia, ktorí nie sú poistení, platení štátom. A teraz to je práve to, že štát nemusí platiť tú štandardnú výšku zdravotného poistenia, ako musí platiť podnikateľ za svojho zamestnanca a podobne. No ale tým chcem povedať, že preto my prichádzame s tým pozmeňovákom, lebo ten problém vzniká tým, že štát si znížil túto čiastku a tým pádom v tom systéme chýbali tie peniaze. A teraz vidíme na konci roka, lebo, áno, to je, je to jeden z nástrojov, ako môžeš manažovať alebo ako môžme manažovať tento trh, je tým, že ja si to na začiatku schválim v nejakej výške a na konci to dolejem. Len problém prichádza vtedy, keď sú tu aj tie súkromné zdravotné poisťovne a ja automaticky prilievam aj im, hoci ony nemajú taký chorý kmeň, ako majú a podobne, a tým pádom sa tomu nevyhneme. A my hovoríme, toto treba vyriešiť, lebo toto každý rok my časť toho rozpočtu vynaložíme na zisky týchto súkromných zdravotných poisťovní a toto je problém toho systému podľa mňa, že proste na to, aby sme zasanovali všeobecnú, tak musíme dať časť peňazí aj Dôvere, ktorá to vôbec, alebo Unionu, ktorá to vôbec nepotrebuje, tie peniaze. A to sú tie stratené peniaze, ktoré by sme nemuseli vynaložiť, ak by ten systém takto nefungoval. Snáď som to vysvetlil, no, takže. Pán Zelník, a ešte možno, ak mám pár sekúnd, tak tie štatistiky, však áno, to je presne to dôležité, že treba sa v tých štatistikách orientovať a podľa toho ten systém prispôsobiť. Čiže opäť to mala byť konštruktívna, by som povedal, kritika k tomu, že s tým systémom treba niečo robiť, lebo v tejto podobe nám neslúži dobre.
Blanár, Juraj, podpredseda NR SR (2022-05-11):
Takže ospravedlňujem sa, som na vás zabudol, pán Suja, ale môžeme teda pristúpiť k ďalšiemu v rozprave, k pánovi poslancovi Mazurekovi, ktorý je písomne prihlásený, po ňom umožním sa prihlásiť ústne do rozpravy. Nech sa páči, pán poslanec.
Dostál, Ondrej, poslanec NR SR (2021-02-24):
Ďakujem, pán podpredseda. Vážená pani ministerka, vážené kolegyne, kolegovia, dovoľte, aby som vás informoval o prerokovaní uvedeného návrhu vo výboroch. Predseda Národnej rady pridelil uvedený návrh vlády na prerokovanie ústavnoprávnemu výboru a výboru pre zdravotníctvo. Určil zároveň ústavnoprávny výbor ako gestorský výbor a lehotu na prerokovanie predmetného návrhu vo výboroch. Ústavnoprávny výbor, ako aj výbor pre zdravotníctvo prerokovali návrh vlády 24. februára 2021 a odporúčali Národnej rade súhlasiť s opakovaným predĺžením núdzového stavu. Ústavnoprávny výbor sa ako gestorský výbor uzniesol, že odporúča Národnej rade návrh vlády na opakované predĺženie núdzového stavu schváliť. Informáciu o prerokovaní predmetného návrhu vlády (tlač 430a), ktorá bola schválená uznesením ústavnoprávneho výboru z 24. februára 2021, máte k dispozícii. Týmto uznesením zároveň výbor poveril mňa a pána poslanca Radovana Marcinčina, aby sme na schôdzi Národnej rady plnili úlohy spravodajcov k predmetnému návrhu vlády. Pán podpredseda, otvorte, prosím, rozpravu, do ktorej sa hlásim ako prvý.
Danko, Andrej, predseda NR SR (2016-11-22):
Pani poslankyňa Janka Cigániková.
P. Minárik, poslanec: (2004-12-07):
Skonštatovali sme zároveň, že nám predseda pridelil tento materiál, ktorý sme následne prerokovali. A skonštatovali sme, že všetci kandidáti, a to páni kandidáti na post predsedu pán Jasovský a pán Pavol Pavlis a kandidáti na podpredsedov NKÚ páni a pani Tibor Cabaj, Vladimír Císar, Zora Dobríková a pán Milan Galanda splnili všetky ústavné podmienky, podmienky zákona a podmienky, ktoré vyplývajú z pravidiel pre voľbu na tieto funkcie s jediným dodatkom, ktorý sa nevyskytuje v návrhu, teda v tlači 975, a to, že pán Galanda, ktorý kandidoval aj na funkciu ústavného sudcu, sa písomne predsedovi Národnej rady teda kandidatúry na sudcu Ústavného súdu vzdal, teda kandiduje len v tejto jednej voľbe. Výbor ma poveril predniesť toto stanovisko a navrhnúť hlasovať o návrhoch uznesení priložených v tomto našom stanovisku s tým ale, že, samozrejme, verejne sa bude hlasovať len o častiach A., ktoré konštatujú uplynutie funkčných období predsedu a podpredsedov k 15. decembru 2004. Následne potom môžeme prikročiť k tajnej voľbe. Pán predseda, skončil som, otvorte rozpravu.
Stančík, Andrej, poslanec NR SR (2021-01-12):
Ďakujem za slovo. Pán Kotleba, vy by ste sa do konca života nemali vyjadrovať k téme COVID-19. Ja naozaj neviem, či ste sa inšpirovali Jožom Pročkom a skúšate teraz nejakú novú verziu, že Marian Kotleba pokúša a skúšate, čo všetko vám ľudia v tejto téme uveria. Vy ste tu hovorili o novom svetovom poriadku, o znaku šelmy, o špeciálnom kokteili Bromhexin s vodkou ako zázračným liekom. A naozaj človek už nevie, či to vy naozaj beriete vážne, či tomu veríte, alebo si naozaj z tých ľudí strieľate. Vy ste tu hovorili o home office a v podstate nemožnosti aplikovať tento model na predavačky, čo táto vláda plne chápe, a preto predavačkám nezakazujeme robiť v predajniach. Takže ďakujem za túto poznámku. A hovorili ste ešte jednu vec, čo treba povedať, že ekonomika verzus infekčnosť. Pravda je taká, že pokiaľ chránime zdravie, chránime aj ekonomiku. Lebo ak by sme tu mali 20-tisíc nakazených denne a boli by nakazení pracovníci firiem, ktoré musíme zatvoriť, tak by sa nič nevyrábalo a práve naša ekonomika je založená na výrobnom sektore. To by ste mohli chápať. Hovoria o tom štúdie, že jednoducho ak tu budete mať COVID bez opatrenia, bude sa šíriť o to rýchlejšie, tak jednoducho tá ekonomika fungovať nebude. Ale to možno tiež viete a skúšate, čo všetko vám vlastne voliči uveria. Ďakujem.
Kollár, Boris, predseda NR SR (2021-10-27):
Ďakujem. Teraz v rozprave vystúpi pani poslankyňa Zemanová. Nie je tu prítomná. Vystúpi pán poslanec Foltin.
Šeliga, Juraj, podpredseda NR SR (2021-04-01):
Pán poslanec Kotleba.
Mihál, Jozef, podpredseda vlády a minister práce, sociálnych vecí a rodiny SR (2011-09-09):
Ďakujem. Ja len v stručnosti. Problematika rekondičných pobytov je samozrejme veľmi zaujímavá a veľmi závažná. V našom zákone č. 124 chcem len pripomenúť, že tak rozsiahly, taká rozsiahla úprava, také nastavenie rekondičných pobytov, ako je v našom zákone, nie je nikde v porovnateľnom rozsahu v Európe. To len, aby sme vedeli, že o čom sa bavíme. A pokiaľ ide o faktor hluk, tak hluku sme vystavovaní všetci, všade a je úlohou zamestnávateľa, aby v prípade, že ide o hluk na pracovisku, aby skutočne to riešil rôznymi tými chráničmi sluchu a podobne. A nechajme to na zamestnávateľov, aby si tieto podmienky v záujme svojich zamestnancov a ich zdravia riešili. A nenúťme, nešnurujme všetko povinnosťami zo zákona. Ďakujem.
Senko, Ján, poslanec NR SR (2019-09-10):
Teraz dajte hlasovať o bode 3 zo spoločnej správy s odporúčaním gestorského výboru schváliť.
B. Bugár, podpredseda NR SR: (2003-12-03):
(Hlasovanie.) Prítomných 135 poslancov, za návrh 134, hlasovania sa zdržal 1. Body zo spoločnej správy sme schválili. Nech sa páči. Zs. Komlósy, poslanec: Ďakujem. Vyčerpali sme všetky pozmeňujúce návrhy. Na základe poverenia výboru odporúčam Národnej rade, aby sme postúpili  tento návrh zákona do tretieho čítania.
Tomanová, Viera, poslankyňa NR SR (2014-11-09):
Ďakujem pekne. Vážený pán poslanec Blaha, dovoľte mi poďakovať za vaše vystúpenie a musím úprimne povedať, že svedčí o tom, že ste inteligentný, vzdelaný, múdry a dobre vychovaný mladý muž. Ja by som k tomu pripísala ešte aj kus dobromyseľnosti. Nečudujem sa, že opozícia dehonestuje vaše vystúpenie, pretože ste im dali veľmi dobrú výchovnú lekciu o tom, ako treba asi vystupovať a k čomu sa treba upierať. Nečudovala by som sa tomu, keby opozícia sa vyjadrovala k vašim názorom a nesúhlasila s nimi. To patrí k ich úlohám. Dovoľte mi však porovnať vystúpenie pána poslanca Chrena s vystúpením pána poslanca Blahu, pretože prirovnanie ministra kultúry ku Goebbelsovi svedčí o jeho totálnej úbohosti, malosti ba, povedala by som, až hlúposti. Alebo k vystúpeniu pána Hrašku, ktorý dokonca do svojho vystúpenia si dovolil zamotať taľafatky a klebety z bulváru v súvislosti so vzťahom mojej dcéry a pána Bernátka. Musím povedať, že vyhrala všetky súdne spory v tejto oblasti a všetky tieto bulvárne časopisy, noviny sa jej museli ospravedlniť. Pán Hraško, ja si vás dovolím upozorniť na to, že bude si moja dcéra vymáhať v občianskosúdnom konaní škodu spôsobenú jej ohováraním. V tejto súvislosti skutočne si myslím a zastávam názor, pán Hraško, že vy nestojíte a nemôžete sa ani po členky prirovnať k takým ľuďom svojimi vedomosťami a svojím vystupovaním, ako je pán Blaha, ba dokonca ani pán Bernátek. (Potlesk.)
P. Paška, predseda NR SR: (2009-10-28):
Dámy a páni, budeme pokračovať. Pán poslanec Zvonár uvedie v prvom čítaní hlasovanie  o návrhu poslancov Valockého a Madeja na vydanie zákona č. 213. Je to o neziskových organizáciách. Je to tlač 1279. Dámy a páni, poprosím vás o pozornosť.
Žiga, Peter, podpredseda NR SR (2024-02-02):
S reakciou na faktické poznámky pán poslanec Mikulec.
Danko, Andrej, podpredseda NR SR (2024-01-10):
Pán poslanec Galko.
Pčolinský, Peter, podpredseda NR SR (2023-06-23):
Pán poslanec Vons.
Glváč, Martin, podpredseda NR SR (2019-03-27):
Ďakujem. Prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Ľubomíra Petráka, Evy Smolíkovej a Pétera Vörösa na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Návrh zákona má parlamentnú tlač 1370, návrh na jeho pridelenie na prerokovanie výborom je v rozhodnutí č. 1444. Dávam slovo poslancovi Petrákovi, aby návrh zákona uviedol. Nech sa páči.
Glváč, Martin, podpredseda NR SR (2018-02-01):
Ďakujem pekne. Pán podpredseda vlády, prosím, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá je otázka od poslanca Ľuboša Martináka a znie: „Vážený pán premiér, aký význam má podľa vás téma migrácia a spoločný príspevok krajín V4 na ochranu našich hraníc?“ Nech sa páči.
Kollár, Boris, predseda NR SR (2023-02-09):
Prosím, prezentujme sa a hlasujeme. (Hlasovanie.) Prítomných 128 poslancov, za 97, proti žiadny, zdržalo sa 25, nehlasovalo 6. Poprosím pána poslanca Borguľu, aby nepoužíval mobilný telefón počas hlasovania. Ďakujem pekne. Konštatujem, že sme tento návrh schválili. Ďalej budeme hlasovať o bode 66 programu, je to prvé čítanie... Pardon.
Schlosár, Rastislav, poslanec NR SR (2021-10-01):
Ja by som to, čo tu odznelo, zhrnul asi takto. Daniel Lipšic, človek, ktorý si hovorí špeciálny prokurátor, hoci nikdy v živote, nikdy v živote nevykonával ani jeden deň hoci len radového, obyčajného okresného prokurátora. Človek, ktorý chce dozerať na zákonnosť v tých najzávažnejších kauzách, v prípade mafie, korupcie a neviem čoho všetkého, a pritom je ešte sám stále v podmienke za usmrtenie človeka na priechode pre chodcov, človek, ktorý ani nemôže šoférovať vlastné vozidlo, pretože za túto nezákonnosť, pri ktorej bol usmrtený človek, má uložený zákaz vedenia motorového vozidla, človek, ktorý sa tvári ako apolitický, ako nejaký nestranný, ktorý chce prisluhovať spravodlivosť pre všetkých tak z radov vládnej koalície, alebo aj z opozície, hoci je všeobecne o ňom známe, že je dlhoročný politik, minister spravodlivosti, bývalý minister vnútra, poslanec, predseda politickej strany vládnej, podpredseda, človek, ktorého dokonca vládna koalícia, kvôli ktorému musela zmeniť zákon na to, aby ho dostala na tento post, tak ten má tú drzosť sem prísť a dačo nám tu rozprávať o špeciálnej prokuratúre, o nejakej spravodlivosti. Ja naozaj nepotrebujem počúvať ani moji kolegovia, tí, ktorí majú ešte zdravý rozum, v akom stave sa špeciálna prokuratúra nachádza, pretože odkedy je pod jeho vedením, tak už sa naozaj v horšom stave nachádzať nemôže.
P. Miššík, poslanec: (2007-03-20):
Tento právny predpis naozaj patrí medzi najdôležitejšie právne predpisy, ktoré upravujú konanie pred súdom v civilných veciach. Cieľom môjho vystúpenia nie je hodnotiť návrh zákona komplexne, skôr sa chcem vyjadriť k tej časti, myslím, že je to druhá časť, návrhu novely týkajúcej sa súdnych poplatkov, pretože ide o tému, ktorá býva často skloňovaná nielen tu na parlamentnej pôde, ale rovnako je dôležitá pre činnosť súdov a rýchlosť ich konania, ako aj náhradu trov konania. Navrhovaná úprava totižto počíta so zrušením súdnych poplatkov za podanie odporu voči platobnému rozkazu. Toto je vec, ktorá ma teda mimoriadne prekvapila, pán minister. A poviem prečo. Som si istý, že tento krok neprispeje k zrýchleniu konania, skôr k jeho spomaleniu. Tu môžeme o tom polemizovať, ale myslím si to a poviem aj prečo. Poviem to preto, že doteraz človek voči platobnému rozkazu mohol podať odpor a zároveň podanie odporu bolo spoplatnené. V prípade, ak podanie odporu nebude spoplatnené, je úplne logické, že ľudia, ktorí nebudú musieť platiť poplatok za podanie odporu, budú tieto odpory podávať, samozrejme, častejšie, ako to bolo doteraz. Osobne som chcel naznačiť len naozaj túto vec a myslím si, pán minister, že v osobitnej časti, teda v druhej časti, kde hovoríte o súdnych poplatkoch, je to asi najväčšia, najzávažnejšia chyba, ja sa nebudem k tej ostatnej veci vyjadrovať. A zároveň musím povedať, je tu prítomný aj pán minister financií, že tento výpadok súdnych poplatkov ročne robí sumu okolo 28 mil. korún, ktorá bola uvedená v dôvodovej správe. Ja teraz nehovorím, či to bude chýbať, či to nebude chýbať, ale pokiaľ vieme o tom, že súdnictvo je naozaj poddimenzované finančne, tak skôr si myslím, že ministerstvo spravodlivosti by v tejto veci malo skôr zastávať ten názor, že tento bod do tejto novely jednoducho nedá. Z tohto dôvodu aj z ďalších dôvodov budem veľmi uvažovať nad tým, či tento návrh zákona podporím do druhého čítania. Ďakujem pekne.
Zimenová, Zuzana, poslankyňa NR SR (2019-03-27):
Ďakujem obom kolegom za faktické poznámky. Pán kolega Dostál, presne toto stanovisko tých jazykovedcov, ktoré je pripojené aj k nášmu návrhu zákona, ma inšpirovalo k tomu, aby som sa hlbšie pozrela na to, že akým spôsobom komunikuje obec jazykovedcov o tejto téme, a je naozaj pravdou, že síce nie je jednotná, ale ten diskurz prebieha naozaj v intenciách toho, čo moderný jazyk a flexibilný jazyk, akým slovenčina naozaj je, umožňuje a neumožňuje. A väčšina z nich sa zhoduje na tom, že to, čo už je v praxi používané a nespôsobuje komunikačné problémy a nejde proti jazykovému systému ako takému, tak naozaj by sa malo potom začať používať a dať do právneho poriadku. To ma potešilo. Pán kolega Budaj, ďakujem pekne aj za vaše vystúpenie a druhú faktickú poznámku. Ja som veľmi rada, že v tomto pléne je nás viacero, ale nie je nás veľa, je nás málo, ale je nás viacero, ktorí si uvedomujeme silu jazyka, silu slova vypovedaného, silu pojmov, ktoré v povetrí lietajú, a som rada, že tí ľudia, ktorí si to uvedomujú, veľmi úzkostlivo potom vážia slová a vedia, že slová môžu byť naozaj aj stavebným kameňom našej reality a budúcnosti. A je mi ľúto, že tu nesedí nikto, kto by s nami polemizoval, povedzme z koaličných strán taká Slovenská národná strana. Si myslím, že toto je téma, na ktorej by sa dokázali oni teraz prejaviť, a rada by som poznala ich názor, nuž ale, bohužiaľ, sme tu opäť sami. Takže ďakujem vám pekne za kultivované faktické poznámky a za podporu.
Hrušovský, Pavol, podpredseda NR SR (2011-02-01):
Hlasujeme, páni poslanci, o návrhu, tak ako ho odporučila prijať pani poslankyňa Obrimčáková z poverenia gestorského výboru. Hlasujeme. (Hlasovanie.) 147 prítomných, 146 za návrh, 1 nehlasoval. Návrh sme schválili. Prosím ďalší návrh.
P. Hrušovský, podpredseda NR SR: (2001-09-20):
(Hlasovanie.) Prítomných 131, za návrh 47, proti 71, zdržalo sa 9, nehlasovali 4. Návrh pána poslanca Chudíka sme neschválili.
M. Číž, podpredseda NR SR: (2009-12-09):
Slovo má pán poslanec Mikloško.
Šeliga, Juraj, podpredseda NR SR (2020-12-09):
Ďakujem pekne, pán podpredseda. Pán poslanec Dostál, ako spravodajca, ktorého určil navrhnutý gestorský výbor, prosím, informujte nás o vašom návrhu.
K. Tóthová, poslankyňa: (2001-11-27):
J. Migaš, predseda NR SR: Pál Farkas.
P. Hrušovský, predseda NR SR: (2002-12-11):
(Hlasovanie.) 144 prítomných, 143 za návrh, 1 proti. Konštatujem, že návrh sme schválili. (Potlesk.) Ďalší návrh.
V. Veteška, podpredseda NR SR: (2007-01-31):
(Hlasovanie.) Prítomných je 144 poslancov, za 144, proti 0, zdržalo sa 0, nehlasovalo 0. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Panie poslankyne, páni poslanci, v súlade s programom rokovania teraz pristúpime k tajnej voľbe, k opakovanej tajnej voľbe, keďže tajné hlasovanie o návrhu na voľbu predsedu Správnej rady Ústavu pamäti národa (tlač 189)... (Reakcia z pléna.) Pán poslanec Minárik, nech sa páči, aj pani poslankyňa Zmajkovičová, procedurálne návrhy. Prosím procedurálny návrh – pán poslanec Minárik.
P. Paška, predseda NR SR: (2010-01-20):
(Hlasovanie.) 136 prítomných, 82 za, 35 proti, 17 sa zdržalo, 2 nehlasovali. Návrh sme postúpili do druhého čítania.
Figeľ, Ján, podpredseda NR SR (2014-05-30):
Nech sa páči, Gábor Gál.
P. Hrušovský, predseda NR SR: (2003-07-04):
(Hlasovanie.) 136 prítomných, 99 za návrh, 36 sa zdržalo, 1 nehlasoval. Konštatujem, že návrhy sme schválili zo spoločnej správy uvedené pod bodmi 1 až 14. Prosím ďalší návrh.
M. Pado, poslanec: (2008-01-21):
Pán predseda vlády, Boh ochraňuj taký národ, ktorý si za svoj symbol zvolí zbojníka, pretože tak tento vami vyzdvihovaný symbol charakterizujú historici a etnológovia. Pán predseda vlády, prestaňte už konečne tárať o Schengene, prestaňte glorifikovať to, čo ste urobili. Bez toho, čo urobila bývalá vláda, by ste sa mohli pokrájať aj na stotisíc kúskov, aj tak by ste nič nedosiahli, tak ako sa márne snažíte dostať späť do náruče eurosocialistov. A keď už ste pri Schengene a chcete o tom hovoriť, radšej sa pozrite na to, čo robil váš minister prvých 5 mesiacov v problematike Schengenu. A nebyť upozornenia pána ministra, že v prípade ďalšieho nekonania slovenská vláda príde o miliardu korún, dneska by sme boli úplne v háji. Tak sa tým nechváľte! Pán predseda vlády, chcem sa vás opýtať, či sa budete zaujímať aj o iné súkromné firmy, ktoré majú podiely a akcie v súkromných firmách. A, pán predseda vlády, zavedenie eura na Slovensku bude vaša prvá vážna akcia, ktorú by ste mali nielen započať, ale aj dotiahnuť do konca a nielen dotiahnuť do konca to, čo začala bývalá vláda. Takže sa nesnažte už vopred zvaľovať zodpovednosť za prípadný neúspech na opozíciu. Bývalá vláda dostala Slovenskú republiku do OECD, NATO do Európskej únie, ERM II, mechanizmu výmenných kurzov a naštartovala proces vstupu Slovenska do Schengenu. Tak si nerobte alibi vopred tým, že budete zvaľovať zodpovednosť na opozíciu. Ďakujem pekne.
Kozelová, Monika, poslankyňa NR SR (2020-05-13):
Pani poslankyňa, ja vám ďakujem za váš príspevok a pridám k tomu ešte, ešte fakt, že aj tam, kde existuje dajme tomu tá pitná voda, je v takom obmedzenom množstve, že je to neúnosné na celú tú osadu, viď osada s 2 000 obyvateľmi a jeden jediný vodovodný kohútik. Skutočne nedostatočné. A chcem vám ešte povedať, aby ste si nerobili nič z toho, čo ste tu teraz počuli, pretože ja som z Bratislavy. Petržalku nechal vybudovať súdruh Biľak ako štvrť, kde presťahuje rómskych obyvateľov z východu Slovenska. Aj sa tak udialo. Oni sa tam skutočne nasťahovali a nemám pocit, že by bola tá Petržalka nejak zdevastovaná alebo že by jej niečo bolo. Kľudne spolunažívame bez akýchkoľvek problémov. Myslím si, že skôr je to o tom, akým spôsobom k tým ľuďom pristúpime, ako s nimi začneme spolu žiť. A o tomto to celé je. Takže ešte raz, a chcem poďakovať aj pani ombudsmanke za jej príspevok. Ďakujem.
Hort, Milan, podpredseda NR SR (2010-12-08):
Pán poslanec, len poprosím čítať trošku pomalšie ako pán poslanec Beblavý v predchádzajúcom zákone, lebo niekto to musí aj prepisovať a potom tí ľudia majú s tým dosť veľký problém. Čiže pokojne to prečítajte. Nemusíme sa ponáhľať. Nech sa páči.
Zemanová, Anna, poslankyňa NR SR (2019-04-05):
Ďakujem pekne za slovo. Ja chcem len doplniť to, čo si hovoril, pán kolega Miro Ivan, že pán minister síce akože sedí na stoličke dva a pol roka, ale bol aj štátnym tajomníkom a vlastne je súčasťou vlády kontinuity Roberta Fica, to znamená, prevzal činnosti svojich predchodcov, takže je tam, už vlastne zodpovednosť môže niesť za dvanásť a pol roka činnosti tohto rezortu. A ja by som bola rada, keby vlastne povedal pán minister aj to, alebo chcela by som pripomenúť, že teda ideme vo Višňovom odstúpiť od zmluvy z dôvodu osemmesačného meškania. Bola som na poslaneckom prieskume, pretože sama som chcela naozaj počuť, vidieť, ako sa, ako komunikuje bývalý zhotoviteľ s verejným obstarávateľom a ako to naozaj je. Ale myslím si, že mali by sme si upratať aj vo vlastnom hniezde, pán minister, a to síce pozrieť sa, či naozaj na strane štátu, menovite NDS-ky, bolo všetko v poriadku, či zhotoviteľ ozaj to meškanie, ktoré bolo, nebolo spôsobené aj zlou súčinnosťou Národnej diaľničnej spoločnosti, obštrukciami, či mal, či zhotoviteľ dostal naozaj vykúpené pozemky, či mal vyprojektované stavby, ktoré mal stavať, ktoré ste vy kritizovali, že sa vlastne nestavia. Ktorá stavba na Slovensku bola postavená načas? Teraz tu pán kolega Janckulík povedal, aké lehoty. A my dnes najväčší tunel na Slovensku, ktorý sa stavia, sedemkilometrový tunel z dôvodu osemmesačného meškania ideme teraz niekoľkoročné meškanie robiť pre našich ľudí, pre našich motoristov, že sme, že sa tvárime, že sme lepší z tých najlepších, a pritom problémy sú práve, práve vo vašom rezorte, práve u vás, pán minister. Ste to nezvládli manažérsky a hlavne ste nezvládli manažérsky riadiť svoju dcérsku spoločnosť NDS.
Nicholsonová, Lucia, podpredsedníčka NR SR (2016-04-20):
Prepáčte, pán poslanec Žarnay. Pán poslanec Čaplovič, môžem vás veľmi pekne poprosiť? Až sem vás je počuť. Ďakujem vám veľmi pekne. Nech sa páči.
Ďuriš Nicholsonová, Lucia, podpredsedníčka NR SR (2019-04-03):
Ďakujem pekne, pán spravodajca. Otváram rozpravu k tomuto bodu. Písomne sa za klub SaS prihlásil pán poslanec Baránik a potom ako jednotlivci pán poslanec Dostál, pani poslankyňa Žitňanská a pán poslanec Poliačik. Pán poslanec Baránik, nech sa páči, máte slovo.
P. Paška, predseda NR SR: (2009-10-27):
(Hlasovanie.) 138 prítomných, 58 za, 49 proti, 30 sa zdržalo, 1 nehlasoval. Ani tento návrh zákona sme nepostúpili do druhého čítania. Odhlasovali sme všetky prerokované body programu. (Hlas v sále.) Pán poslanec Fronc.
Hrnčiar, Andrej, podpredseda NR SR (2016-11-23):
Ďakujem, je po 19.00 hod., nechal by som ešte dobehnúť faktické poznámky, ak teda súhlasíte. Nech sa páči, pán poslanec Janckulík.
Kočiš, Eduard, poslanec NR SR (2023-03-31):
Veľmi pekne ďakujem za slovo, pán podpredseda. Pán kolega, myslím si, že dostatočne viem rozlíšiť, aký je rozdiel medzi faktom a medzi komentárom. Komentovať môže naozaj ktokoľvek a čokoľvek, ale ak novinár, ktorý naozaj by mal zastávať a reprezentovať novinársku obec podľa možnosti v čo najlepšom svetle alebo duchu, bude písať naozaj sprostosti, kde fakty utekajú od reality naozaj na sto honov, tak takýto človek podľa mňa nie je novinár, takýto človek podľa mňa si nezaslúži oslovenie novinár a už vôbec by nemal mať právo mať inštitút alebo štatút nejakej chránenej osoby. Jednoducho je to iba nejaká propaganda na objednávku niekoho. Takže v tejto časti vášho prejavu si nedovolím súhlasiť, ale ak budeme pozerať naozaj na problematiku, či už komentovania, alebo nejakej faktografie nejakej širokej komplexnosti, tak novinár naozaj musí byť tým hľadačom pravdy. A mal by si tisíckrát overiť zdroje, mal by si tisíckrát overiť svoje informácie, nielen kuloárne, ale možno hľadať troška viac do hĺbky, pretože napísať niečo o niekom je veľmi jednoduché, ale ak raz pred ním už, ja neviem, niekoľko desiatok hľadačov pravdy sa ospravedlnilo dotyčnej politicky exponovanej osobe, že to nie je pravda, čo napísali, a tento trtko si naďalej bude trvať na svojom, že jednoducho to pravda je, lebo ja si to myslím. A jednoducho ak niekomu utečú nervy, napíše mu niečo možno viac osobné, možno niečo viac kritické, tak takýto človiečik sa bude cítiť nejakým spôsobom šikanovaný, utláčaný a ešte budeme o ňom musieť hovoriť ako o chránenej osobe. No s týmto si naozaj nedovolím súhlasiť.
Blanár, Juraj, podpredseda NR SR (2023-01-24):
Pán poslanec Eduard Kočiš s faktickou poznámkou.
Blanár, Juraj, podpredseda NR SR (2022-05-03):
Pán poslanec Kočiš s faktickou poznámkou.
Laurenčík, Milan, podpredseda NR SR (2020-06-09):
Páni poslanci, kľud v sále! Pán poslanec Marian Kotleba.
Zmajkovičová, Renáta, podpredsedníčka NR SR (2012-12-14):
Pán poslanec Kolesík.
P. Hrušovský, podpredseda NR SR: (2002-02-21):
(Hlasovanie.) 109 prítomných, 71 za, 4 proti, 28 sa zdržalo, 6 nehlasovalo. Konštatujem, že návrh sme schválili. Prosím, ďalšie návrhy, pán poslanec. Š. Šlachta, poslanec: Ďakujem pekne. Ďalším návrhom bol návrh pani poslankyne Záborskej.
Sulanová, Magdaléna, poslankyňa NR SR (2023-06-20):
Ďakujem pekne, pán predseda. Vážený pán predseda, v rozprave návrhu zákona vystúpili traja poslanci, bol podaný jeden pozmeňujúci a doplňujúci návrh. Pán predseda, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o tomto pozmeňujúcom návrhu, ktorý odznel dnes v rozprave.
Hort, Milan, podpredseda NR SR (2011-05-20):
Pán kolega, ktorý paragraf teraz ste mali na mysli? 73 a), b),c)?
Vaľová, Jana, poslankyňa NR SR (2017-03-23):
Keďže nebol schválený žiaden pozmeňujúci návrh, pristúpime k tretiemu čítaniu. Poprosím vás, otvorte rozpravu v treťom čítaní .
Vaľová, Jana, poslankyňa NR SR (2012-08-01):
Tak ráno potom to dokončím.
Tomáš, Erik, poslanec NR SR (2020-02-20):
Pán kolega, musím vám vrátiť lichôtky. Takže dovoľte, aby som vás oslovil, vážený pán tieňový minister financií, vážený pán možno reálny minister financií, budúci, vážený pán možno reálny premiér, keďže som čítal nejaké médiá. Áno, s Jánom Richterom vedieme svätý boj, to máte pravdu, a nielen teraz pred voľbami, ale aj počas celého volebného obdobia, a teraz vedieme ten svätý boj za trináste dôchodky a za dvojnásobné detské prídavky a budeme v tom určite veľmi radi pokračovať. Nie, nie, nie, žiadne odrobinky sme doteraz ľuďom nedávali, pán budúci možno premiér, budúci minister financií. Vy považujete za odrobinku materskú dovolenku na úrovni čistej mzdy? Alebo rodičovský príspevok na úrovni 370 eur? To isté by som mohol hovoriť pri dôchodcoch. Takže my nie sme žiadni odrobinkári. No a pevne verím, že hnutie OĽANO, vaše hnutie podporí napokon v hlasovaní aj tieto ďalšie dve dobré sociálne opatrenia, pretože doteraz podľa štatistík hnutia OĽANO podporilo počas volebného obdobia 57 percent našich opatrení, takže asi také zlé neboli. Ďakujem pekne.
P. Paška, predseda NR SR: (2007-11-27):
(Hlasovanie.) 137 prítomných, 61 za, 39 proti, 37 sa zdržalo. Tento návrh sme neschválili.
Zmajkovičová, Renáta, podpredsedníčka NR SR (2013-06-20):
Pán poslanec Kaník.
Šimečka, Michal, podpredseda NR SR (2024-02-01):
Ďalšia otázka je od pani poslankyne Plevíkovej a znie: „Vážený pán predseda vlády, súhlasíte s krokmi ministra obrany, teda rokovaniami s USA o kúpe obranného systému Patriot?“
Glváč, Martin, podpredseda NR SR (2019-01-30):
Reakcia asi nie je. Devätnásť hodín, prerušujem rokovanie. Pokračujeme, prvý o deviatej pán poslanec Beblavý. A, pani poslankyňa Remišová, už mimo toho, to bolo na meno, to nebolo za poslanecký klub. Neodchádzajte, ale to bolo menovanie do komisie ako poslanec a nie za poslanecký klub. (Prerušenie rokovania o 19.00 hodine.)
P. Paška, predseda NR SR: (2006-12-14):
Budeme pokračovať treťou vyžrebovanou otázkou od pani poslankyne Žitňanskej na pána ministra spravodlivosti Štefana Harbína, ktorého jasne a stručne zastúpi pán podpredseda vlády a minister vnútra a otázka znie: „Pán minister, ako chcete zabezpečiť stabilitu právneho poriadku a ako chcete obmedziť časté novelizácie právnych predpisov?“ Nech sa páči, pán podpredseda.
Paška, Pavol, predseda NR SR (2014-06-27):
Pán poslanec Jarjabek.
Beblavý, Miroslav, poslanec NR SR (2016-10-12):
Ďakujem pekne. Keďže o chvíľku vystúpim, položím ti, pani poslankyňa, len jednu otázku k tvojmu vystúpeniu. Ty si na úvod uviedla, že si podpísala tú petíciu za zákaz hazardu v Bratislave. Priznám sa, že po tvojom vystúpení nechápem prečo. A chcem sa ťa spýtať, prečo si ju teda podpísala, ak si myslíš všetko to, čo si vo svojom vystúpení uviedla. Ďakujem veľmi pekne.
Bernaťák, Tibor, poslanec NR SR (2018-10-17):
Ďakujem. Prvá časť vystúpenia, resp. prvé vety som bral ako dobré, v pohode. Tá druhá časť bola vyslovene zvláštna, nebudem ju radšej komentovať, ale na začiatku si povedal, že tento zákon naozaj by nemal byť len o analýzach a tabuľkách a nemáme sa baviť o analýzach a detailoch. Čiastočne dá sa súhlasiť s tým, pretože malo by to byť samozrejme nejakým spôsobom aj odôvodnené, zdôvodnené. Ale fakticky tento zákon aj podľa nášho názoru by nemal byť len naozaj o tabuľkách, analýzach, ako si hovoril. Vláda je tu pre ľudí a vláda by tu mala byť aj v budúcnosti pre ľudí. Čiže je psou povinnosťou vlády, aby zabezpečila dôstojný dôchodok pre svojich obyvateľov, občanov. Myslíme si, a poviem za seba, súkromne, osobne, ja som z Oravy, tam ľudia sú zrobení v päťdesiat päťke, v šesťdesiatke už ani nehovorím. Ak by mali odchádzať ľudia do dôchodku v sedemdesiatke, neviem si to naozaj predstaviť. Preto ja s čistým svedomím naozaj inak ako hlasovať za tento zákon nebudem môcť a myslím si, že aj ten pozmeňujúci návrh zákona, kde sa to zastropuje na 64 rokoch a plus pre každú ženu, ktorá vychová dieťa o pol roka sa, teda menej, tak je absolútne v poriadku. Ja vám naozaj doprajem, choďte sa pozrieť naozaj, ako vyzerajú ľudia, ktorí chodia a dochádzajú za robotou napr. z Oravy, akí sú naozaj zrobení. A hovoriť tu o tom, že čo bude, keď bude, vláda, akákoľvek príde, je tu pre ľudí a mala by tu byť pre ľudí v prvom rade.
Paška, Pavol, predseda NR SR (2013-10-29):
(Hlasovanie.) 137 prítomných, 130 za, 7 sa zdržali. Body sme schválili.
Paška, Pavol, predseda NR SR (2013-12-05):
(Hlasovanie.) 135 prítomných, 131 bolo za, 4 sa zdržali. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú.
Jurinová, Erika, podpredsedníčka NR SR (2014-11-09):
Pán poslanec Novotný.
Mihalik, Marcel, poslanec NR SR (2021-06-24):
Ďakujem, pán predsedajúci. Vážené pani poslankyne, vážení páni poslanci, vážení prítomní, v súlade so zákonom o rokovacom poriadku som bol určený za spravodajcu k uvedenému návrhu zákona (tlač 585). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasne predloženého... súčasťou predloženého návrhu je aj stanovisko Ministerstvo financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národne rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021 od prerokovania návrhu zákona v Národnej rade Slovenskej republiky v prvom čítaní. Ďakujem, skončil som. Pán predsedajúci, prosím, otvorte rozpravu.
Glváč, Martin, podpredseda NR SR (2016-05-24):
Pani poslankyňa Nachtmannová.
Grendel, Gábor, podpredseda NR SR (2021-12-14):
Pán poslanec, musíte reagovať vo faktickej na rečníka.
Laššáková, Jana, podpredsedníčka NR SR (2012-08-09):
Pán poslanec, chcete položiť doplňujúcu otázku? (Reakcia poslanca.) Áno, zapnite pána poslanca, máte na to 2 minúty.
Mičovský, Ján, poslanec NR SR (2014-07-08):
Ďakujem za slovo, vážená pani podpredsedníčka. Ďakujem pekne aj pánovi poslancovi Viskupičovi za celkom solídny podvečerný prehľad problematiky v závere rokovania zákona o vode. A napokon celkom úprimne ďakujem aj SMER-u za to, že vôbec prišiel odvážne s touto témou, pretože nechtiac spôsobil dva zaujímavé efekty. Môžeme si uvedomiť nesmiernu cenu vody a zároveň si môžeme uvedomiť aj nesmiernu cenu občianskej iniciatívy a vlastne aj hlasu poslancov, ktorí majú možnosť zabojovať na scéne, ktorá je nanajvýš aktuálna. Takže vďaka. Možno bez toho by sme netušili, že tá hodnota je taká veľká. Alebo sme si to aspoň zopakovali. Je tu istota, že tá cena vody a vôbec, že máme možnosť hovoriť o takomto veľkom bohatstve, je v priamej úmere s tým, že krajina bola spravovaná po stáročia dobre a že lesníci majú na tom nesmierny podiel, že vôbec máme takúto bohatú krajinu na vodu. Je tu však aj neistota. Je tu neistota spojená s tým, že my nevieme, či budúcnosť bude taká štedrá, napriek možno aj dobrému spravovaniu krajiny. A preto opatrnosť je na mieste, že tá bilancia vodná sa nemusí vyvíjať z rôznych dôvodov tak, aby sme boli naďalej takou bohatou krajinou. A je tu aj druhá neistota, to už je taká politická, že SMER nám už neraz v minulosti dokázal, že to, čo sa dá zneužiť, sa zneužíva veľmi rado a často. Takže je to plne v poriadku, že diskusia naberá aj tento smer veľmi tvrdej kritiky, ktorá zdá sa, že padla na úrodnú pôdu. A preto sa teším, že po minulotýždňovom rokovaní, keď som si dovolil navrhnúť, aby to bolo riešené ústavným zákonom, naozaj takýto spôsob, zdá sa, že pán premiér aj pán minister prijali. A ostáva už len veriť, že táto sieť zaujímavých krokov v debate o vode bude mať ešte isté trvanie, ktoré možno až kedysi raz v budúcnosti skončí jej predajom.
Tomčo, Štefan, poslanec NR SR (2010-07-09):
Sľubujem. (Potlesk.)